Diari Oficial de la Generalitat Valenciana


Sumari del DOGV 2928, del 12-02-1997 (1997/875254)

ORDRE de 16 de gener de 1997, de la Conselleria d'Agricultura i Medi Ambient, per la qual es modifica l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries a la Comunitat Valenciana i es convoca la concessió d'ajudes per a l'exercici de 1997.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2928

Data del DOGV
:   12-02-1997

Secció del DOGV
:   ALTRES DISPOSICIONS

Número del document
:   1997/875254


Data del document
:   16-01-1997

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 16 de gener de 1997, de la Conselleria d'Agricultura i Medi Ambient, per la qual es modifica l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries a la Comunitat Valenciana i es convoca la concessió d'ajudes per a l'exercici de 1997.  
L'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries de la Comunitat Valenciana i es convoca la concessió de les ajudes per a l'exercici de 1997, va ser publicada en el Diari Oficial de la Generalitat Valenciana de 18 de desembre de 1996 i s'hi va establir, per a les ajudes corresponents a l'exercici de 1997, un termini de presentació de sol·licituds d'un mes, des de l'endemà de la seua publicació. Per tal com l'esmentat termini ha coincidit en gran mesura amb vacances nadalenques que han dificultat tant la difusió de l'ordre com la presentació de sol·licituds per part dels possibles interessats, cal, doncs, una ampliació de l'esmenat termini.  
La mateixa ordre conté errades que cal reparar i que es recullen en aquesta ordre.  
En virtut i de conformitat amb allò que es disposa en l'article 35 de la Llei 5/1983, de 30 de desembre, de Govern Valencià, i l'article 47.3 del Text Refós de la Llei de la Hisenda Pública de la Generalitat Valenciana aprovada pel Decret Legislatiu de 26 de juny de 1991, de Consell de la Generalitat Valenciana.  
ORDENE  
Primer   
Ampliar el termini de presentació de sol·licituds per a 1997, establert en la disposició transitòria segona, de l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries de la Comunitat Valenciana i es convoca la concessió de les ajudes per a l'exercici de 1997. Aquest termini finalitzarà el 19 de febrer de 1997.  
Segon  
Modificar l'annex B de la referida ordre en el sentit de substituir:  
«a) Per a la realització de treballs silvícoles, com ara estassades, podes, neteja del sòl, tractament contra plagues i malalties: 62.600 PTA/ha.  
b) Per unitat de punt d'aigua amb capacitat igual o superior a 50 metres cúbics d'aigua: 104.000 PTA/ha.»  
per:  
«a) Per a la realització de treballs silvícoles, com ara estassades, podes, neteja del sòl, tractament contra plagues i malalties: 62.600 PTA/u.  
b) Per unitat de punt d'aigua amb capacitat igual o superior a 50 metres cúbics d'aigua: 104.000 PTA/u.»  
DISPOSICIÓ FINAL   
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 16 de gener de 1997  
La consellera d'Agricultura i Medi Ambient,  
M.ª ÀNGELS RAMÓN LLIN I MARTÍNEZ